คือผมมีอาการระคายเคืองตรงหนังหุ้มแล้วก้ตรงส่วนปลายครับพอนานเข้าจะมีคาบขาวๆเกิดขึ้นครับอยากทราบว่าเป้นเพราะอะไรและวิธีรักษา แล้วควรไปพบแพทย์ที่ไหนดีครับ
สวัสดีค่ะ อาการระคายเคืองหนังหุ้มอวัยวะเพศและมีคราบขาวอาจเกิดจากคราบขี้ไคลเปียกที่หมักหมมสะสมอยู่และไม่สามารถทำความสะอาดออกได้หมด ซึ่งมักพบในภาวะที่หนังเยื่อหุ้มปลายอวัยวะเพศชายไม่เปิดภาวะหนังหุ้มปลายองคชาตตีบหรือเปิดได้ไม่สุด คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวดระหว่างมีเพศสัมพันธ์ หรือทำให้การทำความสะอาดอวัยวะเพศเป็นไปได้ยาก จนเกิดการหมักหมมของขี้เปียกจนมีการอักเสบติดเชื้อหรือมีตุ่มผิวหนังอักเสบตามมา อาจเป็นข้อบ่งชี้ในการทำการขลิบหนังหุ้มปลายควรพบแพทย์เพื่อประเมินนอาการเบื้องต้น อาจเป็นแพทย์ทั่วไปก่อนก็ได้ค่ะในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้าๆ เมื่อทำความสะอาดเรียบร้อยแล้วควรเช็ดให้แห้งทุกครั้ง นอกจากนี้ยังควรหลีกเลี่ยงการใช้สบู่ที่มีน้ำหอมหรือมีส่วนผสมของสารเคมีเพื่อลดการทำให้เกิดการระคายเคือง